Разследват бивши министри в Гърция за подкупи - Свят - inews.bg
12.08.2020 20:45 София 25°C
Разследват бивши министри в Гърция за подкупи
Според прогнозите на страната са нанесени щети от около 23 милиарда евро
по статията работи: iNews | 10.04.2019 | 09:46 0
разследване на министри
Бившият гръцки министър на здравеопазването в правителството на ПАСОК и настоящ член на Демократичния съюз Андреас Ловердос е заподозрян в приемане на подкуп в скандала около фармацевтичната компания "Новартис", съобщиха гръцките медии, цитирани от БГНЕС.
Гръцката прокуратура, чрез Министерството на правосъдието към гръцкия парламент, предаде делото за по-нататъшно разследване и търсене на отговорност и отнемане депутатския имунитет на Ловердос. Прокуратурата е завела дела срещу още четирима политици, разследва се и възможното участие на петима други, включително бившия министър-председател Андонис Самарас и бившите министри Янис Стурнарас, Димитрис Аврамопулос и Адонис Георгиадис.